Title: Návrh opatrení v oblasti športu občanov so zdravotným postihnutím
Author: MS SR
Last saved by: agenda0

Predkladacia správa

	Ministerstvo školstva SR vypracovalo Národný program rozvoja športu v SR a podľa Plánu práce vlády SR bol predložený na rokovanie vlády SR v máji 2001.

	Materiál bol zaradený na rokovanie vlády SR dňa 18.7.2001. Vláda predložený materiál vypustila z návrhu programu rokovania vlády s podmienkou uplatnenia oneskoreného stanoviska Ministerstva práce, sociálnych vecí SR a rodiny i Rady vlády pre otázky občanov so zdravotným postihnutím a rozhodla o jeho zaradení na poradu ekonomických ministrov vlády SR pred jej opätovným zaradením na rokovanie vlády.

	Ministerstvo školstva SR iniciovalo rokovanie s Ministerstvom práce, sociálnych vecí a rodiny SR a tajomníčkou Rady vlády SR pre otázky občanov so zdravotným postihnutím, na ktorom bolo prijaté rozhodnutie uplatniť zásadné pripomienky Ministerstva práce, sociálnych vecí SR a rodiny a formou dodatku k návrhu Národného programu rozvoja športu ich predložiť na rokovanie vlády SR.

	Väčšina pripomienok bola akceptovaná a sú uplatnené v predkladanom dodatku Národného programu rozvoja športu v SR.

	Všetky opatrenia uvedené v dodatku budú po prerokovaní materiálu vo vláde SR uplatnené, zverejnené a realizované ako súčasť komplexného materiálu Národný program rozvoja športu v SR.

Návrh opatrení v oblasti športu občanov so zdravotným postihnutím

1. Školská telesná výchova

Opatrenie č. 1 sa upravuje nasledovne:
1.	V súlade s novým školským zákonom vypracovať všeobecno-záväzné právne predpisy o organizácii kurzových foriem vyučovania telesnej výchovy (lyžiarsky a plavecký výcvik, ochrana človeka a prírody), o zaraďovaní zdravotne oslabených žiakov a žiakov so zdravotným postihnutím do vyučovacieho procesu telesnej výchovy a o zriaďovaní a zabezpečení útvarov športovo-talentovanej mládeže vrátane žiakov so zdravotným postihnutím v špeciálnych školách (školské športové strediská, športové triedy a športové školy).				
									Z: MŠ SR
T: 2002

Opatrenie č. 5 sa upravuje nasledovne:
5.	Dobudovať systém školských športových súťaží na základných, stredných a vysokých školách v koordinácii s príslušnými športovými zväzmi a zabezpečiť jeho realizáciu s cieľom zapájania aj menej talentovaných, zdravotne oslabených žiakov a žiakov so zdravotným postihnutím do tohto systému.
									Z: MŠ SR, SAŠŠ, SAUŠ
T: 2002 a priebežne

Opatrenie č. 6 sa upravuje nasledovne:
6.	V zmysle vykonanej pasportizácie školských telovýchovných objektov a zariadení postupne zabezpečiť ich údržbu, rekonštrukciu, dostavbu a prevádzku v súlade s projektom rozvoja materiálno-technického zabezpečenia športu, vrátane vytvárania podmienok bezbariérového prístupu pre žiakov s obmedzenou schopnosťou pohybu v súlade s vyhláškou Ministerstva životného prostredia SR č. 192/1994 Z. z..
Z: MŠ SR, KÚ, samospráva
T: priebežne

2. Šport pre všetkých

Opatrenie č. 5 sa upravuje nasledovne:
5.	Pripraviť postupný harmonogram budovania a rekonštrukcie telovýchovných a športových zariadení na bezbariérové z hľadiska prístupnosti osobám s obmedzenou schopnosťou pohybu v súlade s vyhláškou Ministerstva životného prostredia SR č. 192/1994 Z. z. a budovania prímestských športovo-rekreačných areálov, zón s nenáročným viacúčelovým športovým vybavením v prírodnom prostredí v letnom i zimnom. Zabezpečiť dobudovanie a modernizáciu športových areálov vo voľnej krajine ako súčasť stredísk turizmu a rekreácie.
Z: MŠ SR, MH SR, KÚ, samospráva
T: rok 2002 a priebežne

Opatrenia sa doplňujú nasledovne:
9.	Podporovať telesnú výchovu a šport občanov so zdravotným postihnutím vo všetkých športových aj nešportových občianskych združeniach občanov so zdravotným postihnutím.
								Z: MŠ SR, MPSVR SR
								T: priebežne

3. Výkonnostný šport, vrcholový šport a športová reprezentácia

Text sa dopĺňa nasledovne:
V rámci programu bude cieľom rozšíriť tento „spôsob zabezpečovania“ športovcov z rezortných stredísk prípravy športovej reprezentácie, Slovenského olympijského výboru a Slovenského paralympijského výboru i do športových zväzov jednotlivých športov vrátane zväzov športovcov so zdravotným postihnutím.

Opatrenie č. 7 sa upravuje nasledovne:
7.	Pripraviť a realizovať projekt zriadenia strediska prípravy mládeže a dospelých zdravotne postihnutých športovcov.
Z:	Ministerstvo školstva, 
      Ministerstvo práce, sociálnych vecí a rodiny
T:	2004

4. Športovo – talentovaná mládež

Opatrenia sa doplňujú nasledovne:
4.  Formou projektov pripraviť návrh na zriadenie útvarov športovo-talentovanej mládeže pre športovcov so zdravotným postihnutím

							 Z:    zväzy športovcov so 
							        zdravotným postihnutím
							 T:    2002

6. Materiálno – technické zabezpečenie
6.2.1. Školská telesná výchova

Text sa dopĺňa nasledovne:
V ďalšom vývoji je potrebné zabezpečiť zásadne výrazné skvalitnenie športového vybavenia pre proces školskej a mimoškolskej telesnej výchovy deti a mládeže vrátane detí a mládeže so zdravotným postihnutím.

7. Ďalšie prierezové činnosti v oblasti telesnej výchovy a športu
Medzinárodná spolupráca a integrácia do Európskej únie

Text sa dopĺňa nasledovne:
Z medzinárodných športových organizácií na mimovládnej úrovni sú to hlavne IOC (Medzinárodný olympijsky výbor), IPC (Medzinárodný paralympijský výbor), GAISF (Združenie medzinárodných športových federácií), ESC (Európska športová konferencia) a ENGSO (Združenie európskych mimovládnych športových organizácií).

Ako jeden z pozitívnych projektov uplynulého obdobia, v rámci ktorého došlo vo vzájomnej súčinnosti vládnej, mimovládnej, podnikateľskej sféry a samosprávy k výrazne pozitívnej prezentácii Slovenska v zahraničí bola kandidatúra Slovenska na usporiadanie ZOH a ZPH 2006.

F/	zvážiť možnosť pokračovať v kandidatúre SR na usporiadanie ZOH a ZPH v rámci samostatnej, resp. dvojstrannej (s Poľskom) prihlášky a v prípade súhlasného stanoviska vytvoriť finančné a organizačné podmienky na jej zabezpečenie